Brakkies | Dion se gedagtes
Planttyd in die Kaap »
Augustus 6, 2009 by Dion Ek was nog altyd teensinnig om ‘n hondjie aan te skaf wat nie veel groter as ‘n Rottweiler se “doo-doo” word nie. Hulle blaf mos nie, hulle gil, en hulle laat alewig nat kolle, hare en verskeurde meubels of klere agter. Ek moet erken nadat ek toe die outjie se gesiggie gesien het vir die eerste keer, ek hom wel nie kon weerstaan nie.
"I'm too sexy for my ..... baby-blanket!"
Ek dink hy is een-of-ander duistere kruising tussen ‘n Maltees, ‘n worshond, ‘n foxie, ‘n kollie, ‘n “shredder” en ‘n luidspreker. Hy was nou-die-aand vreeslik vies vir my. Hy het ‘n baie onsmaaklike verrassing gekry toe hy met vlymskerp tandjies aan my voete begin kou het nadat ek myself blink gespuit het vir muskiete met die “Sleepful Peace”!
Sies pa, hoe kan jy daardie goed aan jou voete spuit?
Ek het hom natuurlik net “Brakkies” gedoop, maar ek noem omtrent alle klein hondjies op daardie vreeslik vindingryke naam. Ons kom toe te vore met “Chewy”, omdat hy so gedurig aan alles kou. Sy tandjies pla hom seker vreeslik; hy is besig om kiestandjies te sny. Ook maar nes ‘n kind!
Plat op sy rug - pure saligheid en onskuld!
Na alle sonde en ergenis, wanneer hy stil raak en heel onskuldig daar lê en “woef-woef” terwyl hy katte jaag in sy drome, loop hy oor van kostelikheid en wil mens hom net opvreet. Daar het julle dit; nou’t ons ook ‘n klein stoepkakkertjie!
Doodmoeg; dis harde werk om so oulik te wees...
Posted in Daaglikse doen en late | 18 Kommentaar	18 Responses
op Augustus 6, 2009 at 8:26 nm | Reply maxie
Skatlike ou gevreetjie!
op Augustus 11, 2009 at 8:38 vm | Reply Dion
Haai Maxie! Ja, mens wil dit sommer opvreet, wanneer hy nie besig is om iets van jòu op te kou nie!
op Augustus 12, 2009 at 9:18 nm maxie
Ons het ‘n Labrador wat stelselmatig besig is om ons huis op te vreet… letterlik.
Eers was dit die gewone ou goedjies soos die tafeltennistafel wat buite onder die lapa staan en die swembad se Baracuda – eendag toe hy geswem het, dit gaan uithaal – pyp vir pyp en mooi netjies in ‘n ry op die gras gaan neerle voordat hy begin kou het😆 Doodernstig!
Daarna het hy begin om gate uit ons mure te kou.
op Augustus 13, 2009 at 9:05 vm Dion
Oeps, en daardie Baracuda en sy pype is glad nie goedkoop nie! Ja, ons twee kolliehonde het ons oor die jare eintlik al duisende gekos aan die skade wat hulle aangerig het. Hulle is deesdae besig om putte te sink agter molle aan. My grasperk is ‘n totale mors van tyd. Ten minste kou hulle nie mure nie! Ons vorige kollie wat ons verloor het aan bosluiskoors, kon ‘n ses-voet muur oorspring, en het dan soos ‘n wafferse akrobaat bo-op geloop om te kyk wat in die buurt aangaan. Ek het hom baie bo-op my kar se dak ook gekry – ek moes die kar laat oor spuitverf oor die skade aan die verfwerk. Glad nie ‘n grap nie, maar op een-of-ander manier vergewe mens hulle maar altyd…
op Augustus 14, 2009 at 11:21 nm zandie
Sjoe! Oubaas Dion jou Kollie werk baie hard, ek wonder of ek ook so hard gaan werk. Ek het Ounooi hoor sê ek is ‘n kruising, ek weet nog nie van kruisings nie, maar dit klink nie seer nie. Jammer om te hoor van jou vorige Kollie, ek het al gehoor van verloor. Ek is ‘n slim honne. Woef. (dit was net ‘n klein kort woef, ek kan nog nie soos ‘n groot honne woef nie)
op Augustus 17, 2009 at 9:30 vm Dion
Ja, verloor is nie lekker nie. Vra net vir ounooi om tussen jou tone ook te kyk vir daardie lastige ou bosluise. Dis waar die kollie s’n was. Ongemaklike plek, en mens sien dit nie sommer raak nie. Good girl… ek gaan kom kyk hoe speel jy sokker!
op Augustus 8, 2009 at 2:32 nm | Reply Nikita
Ag so cute! Hulle is soos kinders as hulle so klein is. My eerste eie brakkie was ‘n maltees. Die volgende ‘n miniatuur doberman en die laaste een was ‘n Jack Russel gekruis met ‘n fox, maar meer Jack Russel, te kostelik. Ek het gese as ek weer moet kies, kies ek JR! Nou het ons het ‘n Kollie gekry, eintlik aangeneem, sy’s nou 3 maande ou, jy kan haar foto op my blog sien, die laaste inskrywing van verlede week. Ek het ‘n blog vir haar begin. Jy kan gaan kyk by: http://zandie.wordpress.com🙂
op Augustus 11, 2009 at 8:40 vm | Reply Dion
Danie Nikita! Ons het ook twee kollies – pragtige honde. Die een grou vreeslik, en die ander een kou alles op wat sy in die hande kry. As ek die dag die hêrrie in raak vir hulle, word hulle opsluit “Digger” en “Destroyer” genoem! Ek het gaan kyk; jou Zandie is te pragtig. Geniet dit!
op Augustus 8, 2009 at 3:10 nm | Reply zandie
op Augustus 11, 2009 at 8:42 vm | Reply Dion
Danie Zandie! Good girl….
op Augustus 14, 2009 at 11:18 nm zandie
Woef, Dankie Oubaas Dion, jy moet net kom kyk hoe speel ek sokker en Bafana-Bafana gaan my betaal om vir hulle te speel, hulle het self so gesê, woef!🙂
op Augustus 11, 2009 at 3:27 nm | Reply Sonlig
Mmmmmm…..ek glo jou kleinste engel se moedersinstink het sommer oornag ‘n “boost” gekry. Ek sien darem geen foto’s van haar in popklere nie….mind you….vandag se meisiekinders speel mos nie meer met sulke groot poppe nie…en daai enetjie gaan nie in ‘n Bratz-outfit pas nie!
op Augustus 13, 2009 at 8:59 vm | Reply Dion
Ek dink as ek vir Megan toegelaat het om die brakkie heeltyd rond te dra, sou die arme dingetjie nooit eers leer loop het nie! En moenie so seker wees oor die popklere nie – daar’s nog baie moontlikhede waar dit ‘n brakkie, twee ooreiwerige sustertjies en popklere aangaan….
op Augustus 13, 2009 at 7:22 nm | Reply Nelba
Oubaas se honne…🙂
op Augustus 14, 2009 at 11:22 nm | Reply zandie
Oubaas Dion, ek sal graag weer jou honne wil sien as hy bietjie groter is. Jy moet hom altyd vir ons wys.
op Augustus 17, 2009 at 9:33 vm | Reply Dion
Ek sal so maak. Hy was die naweek besmeer van die kraalmis – ons was besig om tuin te maak en hy het besluit om te hap na diè geurige goed wat oubaas en ounooi probeer in die grond inwerk. Toe moes hy ‘n bad kry, waarvan hy baie min gehou het. Ek wag vir die foto’s en sal hulle binnekort wys – regte verdrinkte rot-brakkie!
op Augustus 17, 2009 at 8:43 nm zandie
Woef! Jou honne het ‘n lekker tyd! Ek sien sommer jy is ‘n oulike oubaas! Jou honne kan gelukkig wees om jou te hê. Ek hap ook na grond en gras. Jy moet vir my laat weet as die foto’s op is, dan kan ek weer vir jou honne kom hallo sê, my ounooi sal nie raas nie, sy sal my graag bring om hallo te sê. Haai oe, ek weet nog nie van verdrinkte rot-brakkie nie, maar sal gou vir ounooi vra.🙂
op Maart 6, 2014 at 9:30 nm | Reply precision machinery